Title: Lisa 1
Author: Anu
Last saved by: Your User Name
Company: Haapsalu Linnavalitsus

K O R  R A L D U S

Haapsalu,                                                                         		 08. aprill 2009 nr 214

Heakorrakuu programmi  kinnitamine

Haapsalu Linnavalitsus korraldab Haapsalu linnas heakorrakuu, mille raames on planeeritud ellu viia erinevad tegevused, mis aitaksid kaasa Haapsalu linna muutmiseks keskkonnasõbralikumaks.
Eeltoodust lähtudes ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b :

1.	Kinnitada heakorrakuu programm (lisa 1).
2.	Linnakeskkonna osakonnal viia vastavalt programmile läbi heakorrakuu.
3.	Korraldus teha teatavaks linnakeskkonna osakonnale (A.Sein, Rene Reinola, T.Tarv, E. Kallaste), avalike suhete peaspetsialistile (A.Proos).
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Ingrid Danilov
Linnapea                                                                    			Erko Kalev
                                                                                  			Linnasekretär

                                                                                    

					LISA 1
KINNITATUD
						Haapsalu Linnavalitsuse 08.04.2009	
						korraldusega nr 214	

2009 aasta Heakorrakuu  „Kodulinn särama” programm

Toimumise aeg: 20. aprill-22.mai

Heakorrakuu raames toimuvad Haapsalus järgnevad üritused:

1. Aprillikuus ilmub Lääne Elus Heakorrakuu info ja valmib plakat 

2. Jäätmete üleandmise võimalused
Elektroonikat ja ohtlikke jäätmeid saavad eraisikud tasuta üle anda tööpäeviti Lihula mnt 20 asuvale Ragn-Sellsi AS-i väljakule. Suurjäätmeid saab üle anda Läänemaa Jäätmejaama (vastuvõtt hinnakirja alusel K-R kell 10.00-19.00 ning L-P kella 9.00-15.00). Oksi saab tasuta üle anda Tulbi põik 5 (26. aprillil, 3, 10 mail pühapäeviti kella 12.00-16.00)
 
3. Koristustalgud
Kutsume kõiki linnakodanikke koristama oma kodukohta ja selle lähiümbrust. Kooliõpilased osalevad linna haljasalade koristamisel. Ühiselt korrastatakse linna lasteaedade mänguväljakuid.

4. Ülelinnaline pesunädal (21. aprill-10. mai)
Pesunädal on üleskutse akende pesule eelkõige ettevõtetele ja ka linnakodanikele. Pesunädalal korraldab Haapsalu Linnavalitsus monumentide pesemise, mille hulgas pestakse ka legendaarse linnapea Hans Alveri hauamonument ja istutatakse kalmule lilled.

3. Muinsuskaitse talgupäevad 16. mai
Muinsuskaitse talgupäev toimub üleriigilise sündmusena, kus vabatahtlike abiga korrastatakse oma linnas olevaid mälestisi. Haapsalu linnas on plaanis korrastada Piiskopilinnuses olevat keldrit. Ürituse raames pakutakse Naiskodukaitse poolt valmistatud suppi.

4. Rattaretk „Kevadine Haapsalu“ 22. mai kell 12.00 
Rattasõidul avastatakse Haapsalu linnas ja selle lähiümbruses põnevaid kohti ja toimub kevadine piknik. Giidiks muinsuskaitsespetsialist Tõnis Padu. 

5. Töötab Haapsalu heakorratelefon 47 25 333 ja e-maili aadress
heakord@haapsalulv.ee. 
Telefoni ja e-maili kaudu saavad Haapsalu linnakodanikud edastada probleeme ja muresid heakorraga seonduvatel teemadel. 
Telefonile helistades või e-mailile kirjutades peab linnakodanik teatama oma nime, aadressi ja probleemi. Linnakeskkonna töötaja registreerib teate ja edastab selle vastavale ametnikule lahendamiseks, kes võtab ka probleemi edastanud inimesega ühendust.
Heakorratelefonilt ei ole alati võimalik saada koheselt vastuseid ja  peale pikka kõnekutsungit salvestatakse teade postkastis.